સૂર્યની સામે સૌર ફાનસ જાણે કે સૂર્યદેવના નવા સ્વરૂપની આરતી ઉતારી રહ્યાં છે. આવી ઘડીએ આપણા કવિ નાનાલાલના પેલા કાવ્યનો ભાવાર્થ યાદ આવે કે ચાંદની વરસી રહી છે. એને ઝીલવા માટે માટે ફૂલના કટોરા લાવો. આજના જમાનામાં કહેવું જોઈએ કે સૂર્યની શક્તિ વરસી રહી છે. એને ઝીલવાનાં સાધન વિકસાવો. પેલી કવિતા યાદ છે : ‘મારી વેણીનાં ફૂલ કરમાય રે, સૂરજ ધીમા તપો.’ હવે ગવાશે : ‘અમારા ઊર્જા સ્ત્રોત સુકાય રે, સૂરજ તપતા રહો.’